  Наталья Тетерина 31-тӥ толшоре Удмуртиысь Кузебай Герд нимо йӧскалык музейын «Мынам ож сюресэ Афган пыр ортчиз» адӟытон усьтӥськоз. Ужрад Афганистанысь совето войскоосты поттэм дырысен 30 ар тырмонлы тупатэмын но элькунысьтымы воинъёслы-интернационалистъёслы сӥземын, ивортэ музейлэн пресс-службаез. Адӟытонын нимысьтыз саклык армилэн авиациысьтыз офицеръёслы висъямын. Афганистанын ожмаськись тросэз лётчикъёс ДОСААФ-лэн Ижкарысь авиацияя центраз дышетскизы. Озьы ик Удмуртиын вордскемъёс пӧлын тодмо 345-тӥ паршютно-десантной полкын но ГРУ-лэн спецназэлэсь кылдытэм нырысетӥ афрган отрядъёсын службазэс нуэмъёс вань. Учкисьёс соослэн дӥсенызы, данъетъёсынызы, гожтэтъёсынызы тодматскыны быгатозы. Учкисьёс кылем даурлэн 80-тӥ аръёсаз совето войскоосын ӵош Афганистанын калыккуспо терроризмен нюръяськем улосчиосмылэн, ӵемысь воксё пияшъёслэн – солдатъёслэн но офицеръёслэн – адӟонзы сярысь тодозы Удмуртиысь Йӧскалык музейлэн пресс-службаезОзьы ик «Мынам ож сюресэ Афган пыр ортчиз» адӟытонын 40-тӥ армиын кутӥськем АК74 но Калашников нимын потэм мукет ожтӥрлыкъёс возьматэмын луозы. Ӵапак 2019-тӥ арын тодмо конструкторлы Михаил Калашниковлы 100 ар тырме, нош соин кылдытэм АК74 автоматлы – 45 ар. Чаклам арлыд: 12+ Тегъёс: Ижкар Удмуртия Мерлык адӟытон Йӧскалыкмузей ож  